különösen Stamnra, Magyar-Szakos, V u k o v a és 
Niczkifalva emeltetnek ki, mint olyan helyek, hol a lökéseket 
jól érezték és nagy kárt szenvedtek. 
Behatóbb tudósításaim ezen vidékről nincsenek, de ebből is kilát¬ 
szik, hogy a földrengés itt igen heves volt. 
b) Temesvár és a tőle E-ra és Ny-ra eső terület eh. 
Temesváron okt. 10-én és 11-én csak két lökést vettek észre. 
T b e m á k Ede gymu. tanár úr szerint a mozgás hullámzatos volt. Az 
első lökést ő és számos ismerőse okt. 10-én 4 óra 45 pkor érezték. 
Az nap este más lökést nem észleltek, de annál erősebb volt a lökés 
másnap reggel 3 / 4 4 órakor, melyre Tbemák úr felébredt, azonnal gyer¬ 
tyát gyújtott és a szobájában függő lámpa lengéseit megfigyelte; ő úgy 
találta, hogy az DK—ENy-i irányban leng. — Megjegyzendő még, hogy 
Themák úr a földrengés alatt szintén érzett fájdalmat a nyakszirtcsont 
táján. — Hogy a bútorok megmozdultak és az ablakok csörögtek, csak 
futólag emlitem meg. 
így olvassuk, hogy az ottani kadetiskolában az írószerek a tanár 
és tanulók rémületére mind lehullottak az asztalokról. Stampa úr czuk- 
rázdájában pedig a palaczkok és üvegedények mind egymáshoz ve¬ 
rődtek stb. 
Hogy az október 10-iki földrengés Temesváron tényleg gyengébb 
volt mint a moldovai, az abból is kitűnik, hogy a moldovai 6 lökés közül 
csak a két legerősebbet érezték. Temesvár közelebbi k ö r- 
nyékén, Gyirok, L i e b 1 i n g stb. helységekben csak 
úgy érezték a földrengést mint magában a városban. 
Az októberi megrázkódásokon kivül november havában is voltak 
földrengések, még pedig Klucker Antal ottani távirdatiszt szerint: 
November 19-én 11 óra 58 p. d. e. gyenge rezgése a földnek. 
November 19-én 7 óra 47 p. este valamivel erősebb megrázkódás. 
November 20-án — óra 10 p. éjfél után egy igen heves borzasztó moraj 
utáni 10—15 m. perczig tartó földrengés. Először észleltetett a moraj, ezt 
követte egy erős lökés, erre egy másik lökés, végre egy hatalmas hullám¬ 
mozgás ; ezen tünemények iránya ÉNy—DK-i volt. A távirda nagy épülete 
érezhető mozgásba jött; a rósz házakból állóMehala nevű külvárosban némi 
kár is történt, a mennyiben több kémény hullott le és egy pincze omlott össze. 
November 20-án 5 órakor reggel gyöngén ismétlődött a földrengés. 
Ez ugyanazon földrengés, melylyel már Orsován, Baziáson és Ver- 
seczen találkoztunk. Ha mindezeket az adatokat összefoglaljuk, akkor a 
novemberi földrengésről következő képet nyerünk. 
